Publication: Magyar Közlöny
Issue: MK-1999-24 (Year: 1999, Number: 24)
Era: 1990-2004
Section: nyilvántartásról szóló 68/1993. (V. 5.) Korm. rendelet (a továbbiakban: R.) 11. §-ának (1) bekezdése] és az R. 6. §-ának
Paragraph Index: 112

1. A KTV TARTINFO a Belügyminisztériumban és a megyei (fővárosi) közigazgatási hivatalokban működő, számítógéppel támogatott információs rendszer, amely egymással összefüggő „KÍNÁLAT” és „KERESLET” alrendszerből áll. A „KÍNÁLAT” alrendszer a közigazgatási szervekben tartalékállományba helyezett köztisztviselők adatainak számítógéppel támogatott kezelése a Ktv. 20/A. §-ában foglalt célok elérése érdekében. A „KERESLET” alrendszer célja egyrészt a tartalékállományba helyezett köztisztviselők adatainak a rendelkezésre bocsátása az üres álláshellyel rendelkező közigazgatási szervek számára annak alapján, hogy a „KERESLET” alrendszer az üres álláshely adatait kezeli, másrészt az üres álláshely és pályázati felhívás adatai nyilvános közzétételének a biztosítása. A működésnek két szintje van: — a központi (országos) szint a BM Közszolgálati Főosztályához tartozik, — a területi szint az adatgyűjtőhöz tartozik.

Source: https://magyarkozlony.hu/hivatalos-lapok/ff54896e37af0c7ee2a54001f051e61b3b6fac03/dokumentumok/2d5c6887a005220500796cb77f04137bbc953037/letoltes